Slovenská astronomická spoločnosť pri SAV

Astrofilm 2022
2022-10-18 - 2022-10-20 | Mestské kultúrne stredisko Fontána, Beethovenova 1, Piešťany, 921 01, Slovenská republika
Slovenská ústredná hvezdáreň Hurbanovo, mesto Piešťany, MsKS Piešťany a SAS pri SAV Vás pozývajú na 16. ročník medzinárodného filmového festivalu Astrofilm, ktorý sa bude konať v dňoch od 18.10. do 20.10. 2022 v Kultúrno-spoločenskom centre Fontána v Piešťanoch.
Profesionálny aj amatérsky autori filmov, ktorí majú záujem svoje dielo odprezentovať v rámci festivalu môžu svoj film prihlásiť prostredníctvom prihlášky, ktorú je možné stiahnuť na www.astrofilm.sk

Slovenská amatérska obloha
2022-10-21 - 2022-10-23 | Penzión Kerametal – Areál športov, Mláky 13, Látky, 985 45, Slovenská republika
Vážení priatelia astronómie,
po dvoch rokoch si vás dovoľujem pozvať na víkendové stretnutie zamerané na podporu a skvalitnenie pozorovania oblohy v amatérskych podmienkach pod názvom SLOVENSKÁ AMATÉRSKA OBLOHA 2022. Po pandemickej prestávke by sme chceli konečne nadviazať na predchádzajúce úspešné ročníky.
Podujatie sa uskutoční od 21. do 23. októbra 2022 na tradičnom mieste, v penzióne KERAMETAL na Látkach.
Opäť vopred nezverejňujeme program, ten by mal pozostávať z príspevkov samotných účastníkov. Bude teda priestor na zdieľanie svojich poznatkov a skúsenosti. Témou môže byť pozorovanie v domácich podmienkach, vaša technika, pozorovateľňa, pozorovacie podmienky a podobne. Ak sa rozhodnete prezentovať svoju činnosť, uveďte to prosím v prihlasovacom formulári. Ohľadom doladenia detailov vášho príspevku a zaradenia do programu vás následne oslovím individuálne.
V prípade, že vám to spôsob dopravy na miesto dovolí, privezte si aj pozorovaciu techniku. Verím, že nám počasie bude naklonené a využijeme miestne pozorovacie podmienky.
V rámci podujatia prebehne zasadnutie Sekcie astronomickej fotografie a Sekcie zákrytov a zatmení SAS pri SAV a SZA, zároveň počas víkendu očakávame aj maximum meteorického roja Orionidy.
Viac informácií a možnosť prihlásiť sa nájdete na http://www.planetarium.sk/sao.
Organizátorom podujatia je Krajská hvezdáreň a planetárium Maximiliána Hella v Žiari nad Hronom v spolupráci so Sekciou pre vzdelávanie a popularizáciu astronómie Slovenskej astronomickej spoločnosti pri SAV.
Za organizátorov sa na stretnutie teší,
Tomáš Dobrovodský

Praktikum astronomickej fotografie
2022-10-22 13:00 - 23:30 (Europe/Bratislava) | Penzión Kerametal – Areál športov, Mláky 13, Látky, 985 45, Slovenská republika
Milí priatelia astrofotografie,
Dovoľte mi pozvať Vás na Praktikum astronomickej fotografie a zároveň zasadnutie Sekcie astronomickej fotografie SAS pri SAV a SZA, ktoré sa bude konať v obci Látky (okres Detva) 22. októbra 2022 od 13:00 – viď. pozvánka v prílohe. Pre prihlásenie využite prosím nasledujúci formulár: https://forms.gle/yjAK1Qgp6Y9k6jQV8
Počas dňa sa budeme venovať najmä teoretickým témam a ukážkam spracovania dát. Ak to počasie dovolí, v noci bude možnosť prakticky fotografovať, takže odporúčam si priniesť aj techniku. Využite to ako príležitosť niečo sa nové naučiť, no budeme veľmi radi, ak aj Vy prispejete svojimi skúsenosťami (nezáleží na tom, či ste začiatočník alebo pokročilý). Ak máte nejaký zaujímavý príspevok, chceli by ste sa s niečím podeliť, okrem vyplnenia formulára odpovedzte prosím na tento email a napíšte mi názov príspevku, prípadne uveďte špecifické témy, ktoré Vás najviac zaujímajú.
Praktikum sa uskutoční počas prebiehajúceho podujatia SAO22, viac info: http://www.planetarium.sk/sao/
Verím, že sa zídeme v čo najhojnejšom počte a teším sa na stretnutie.
S pozdravom,
Robert Barsa, predseda Sekcie astronomickej fotografie SAS pri SAV a SZA

KOLOS 2022
2022-10-26 13:00 - 2022-10-28 14:00 | Hotel Kamei, Rybnická 2709, Snina, 069 01

Týždeň vedy a techniky (Medzev)
2022-11-07 10:00 - 13:00 | Hvezdáreň Medzev, Štóska 174, Medzev, 044 25, Slovenská republika

JWST - cesta časom a priestorom
2022-11-09 17:00 - 19:00 | Krajská hvezdáreň a planetárium M. Hella, Dukelských hrdinov 1298/21/A, Žiar nad Hronom, 965 01, Slovenská republika

JWST - cesta časom a priestorom
2022-11-10 17:00 - 19:00 | Štátna vedecká knižnica v Banskej Bystrici, Lazovná 9, Banská Bystrica, 975 58, Slovenská republika

Exoplanéty už nie sú Sci-Fi
2022-11-10 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV v spolupráci s Prírodovedeckou fakultou Univerzity P. J. Šafárika v Košiciach a Centrom voľného času v Košiciach pripravila podujatie v rámci Týždňa vedy a techniky na Slovensku pre širokú verejnosť, ktoré sa uskutoční v štvrtok 10. novembra 2022 v priestoroch hvezdárne a planetária Centra voľného času v Košiciach.
Podujatie začne o 17:00 hod. premietaním dokumentárnych filmov. O 18:00 hod. Rudolf Gális, (Národný koordinátor pre popularizáciu astronómie IAU, Prírodovedecká fakulta Univerzity P. J. Šafárika v Košiciach) predstaví projekt NameExoWorld 2022. Program bude pokračovať prednáškou Exoplanéty už nie sú Sci-Fi, ktorú prednesie Mgr. Ľubomír Hambálek, PhD. (Astronomický ústav SAV, v. v. i., Tatranská Lomnica). V prednáške sa dozvieme, ako astronómovia objavili prvé exoplanéty, ako sa dajú pozorovať, čo sa o nich zo Zeme v súčasnosti vieme dozvedieť a čo zatiaľ len hádame. Spomenieme aj zopár zaujímavejších prípadov exoplanét, ktoré sú úplne iné, ako sme čakali. Prednáška bude dostupná v rovnakom čase aj online.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času v Košiciach.

V rámci iniciatívy Medzinárodnej astronomickej únie NameExoWorlds 2022 košický astrotím zložený z členov Astronomického klubu Pallas, pracovníkov Prírodovedeckej fakulty Univerzity P. J. Šafárika v Košiciach, Centa voľného času v Košiciach a Gymnázia Šrobárova v Košiciach navrhuje názvy:
Vratko a Plavčík (mená postáv zo slovenských rozprávok a povestí) pre pomenovanie hviezdy HATS-72 a jej exoplanéty HATS-72b v súhvezdí Vodnár alebo
Svarog a Perún (slovanská mytológia) pre pomenovanie hviezdy WASP-69 a jej exoplanéty WASP-69b v súhvezdí Vodnár.
Hlasovať za jeden z týchto návrhov možno pomocou tohto formulára.

Týždeň vedy a techniky (Stará Lesná)
2022-11-11 16:30 - 22:00 | Astronomický ústav SAV v. v. i., Stará Lesná, Slovenská republika
Ministerstvo školstva, vedy, výskumu a športu SR v spolupráci s Centrom vedecko-technických informácií SR a Národným centrom pre popularizáciu vedy a techniky v spoločnosti aj tento rok zastrešuje podujatia Týždňa vedy a techniky na Slovensku. Už devätnásty ročník Týždňa vedy a techniky na Slovensku sa uskutoční v období 7. – 13. novembra 2022.
Slovenská astronomická spoločnosť pri SAV Vás pozýva na astronomickú prednášku a pozorovanie objektov jesennej oblohy. Podujatie sa uskutoční 11. novembra 2022 od 16:30 v priestoroch Astronomického ústavu SAV v.v.i. O 17:00 Vás privítame prednáškou o čínskych súhvezdiach. Pokračovať budeme vizuálnym a teleskopickým pozorovaním nočnej oblohy. Plánované ukončenie podujatia okolo 22:00 závisí od poveternostných podmienok a záujmu návštevníkov.
Tešíme sa na Vás.

International Cosmic Day
2022-11-22 17:00 - 20:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
International Cosmic Day – kozmické častice spájajú mladých ľudí z celého sveta.
22. novembra 2022 sa uskutoční v poradí už 11-ty ročník International Cosmic Day (ICD). Tento deň je venovaný kozmickým časticiam, ktoré putujú vesmírom a konštantne nás na Zemi obklopujú.
Počas ICD sa zídu mladí ľudia zo škôl, univerzít a vedeckých inštitúcií z viac ako 19 krajín, aby sa rozprávali o týchto časticiach z vesmíru, aby ich študovali a aby si vymieňali nadobudnuté znalosti počas spoločných videokonferencií. Účastníci sú podporení a vedení vedcami a učiteľmi. “Mladí ľudia si vyskúšajú rolu vedca na jeden deň a zažijú z prvej ruky ako funguje pravá veda” vysvetľuje Carolin Gnebner, vedecká kordinátorka projektov zameraných na astročasticovú fyziku pre mladých ľudí v DESY v Zeuthen a celosvetovo v sieti Netzwerk Teilchenwelt network.
Špeciálnym hosťom bude Rebecca Smethurst, astrofyzička z Oxford University, ktorá je na Youtube známa aj ako Dr Becky Pre svoj kanál vytvára videá, v ktorých vysvetľuje rôzne témy zamerané na astrofyziku zábavným spôsobom. Takisto je držiteľkou niekoľkých ocenení z renomovaných inštitúcií. Bude takisto otvárať tohtoročný ICD. Ďalšou špeciálnou aktivitou tento rok bude aj online masterclass pre študentov na Ukrajine. Tento projekt sa uskutoční v spolupráci s organizáciou Astrosandboxers a mladými vedcami z DESY v Zeuthen.
Na Slovensku sa v rámci ICD uskutoční prednáška venovaná kozmickému žiareniu vo štvrtok 24. 11. 2022 od 17:00 v Objavovni Prírodovedného múzea SNM na Vajanského nábreží v Bratislave. Prednáška sa uskutoční v rámci Klubu astronómov SNM. Prednášať bude Mgr. Patrik Čechvala z Fakulty matematiky, fyziky a informatiky UK v Bratislave. Od 18:00 bude nasledovať prednáška Mgr. Kataríny Molnárovej z Ústavu chémie a biochémie Agronomickej fakulty Mendelovej univerzity v Brne s názvom Pomocou mikrorias do vesmíru.
Mladí ľudia sa budú zaoberať vzrušujúcimi otázkami z astročasticovej fyziky, uskutočňovať merania kozmických miónov a spoločne komunikovať s celým svetom prostredníctvom videohovorov. Následne svoje výsledky zaznamenajú v spoločnej publikácii. Spoločná práca ukazuje ako funguje medzinárodná spolupráca a vedecké bádanie ako jeden element presahujúci hranice krajín, jazykové bariéry a kultúrne rozdiely.
Pre tento ročník si ICD tím v DESY v Zeuthen pripravil aj ďalšie aktivity pre každého, kto by sa rád spontánne do tohto dňa zapojil, zahŕňajúce napr. kvíz zameraný na astročasticovú fyziku. Záujemcovia sa môžu takisto zúčastniť súťaží v kreslení alebo o najlepšie selfie na sociálnych sieťach pod hashtagom #internationalcosmicday.
Tí, ktorí nebývajú v blízkosti inštitúcie realizujúcej merania sa môžu takisto zúčastniť ako trieda bez toho, aby viedli svoje vlastné experimenty. Stránka Cosmic@Web, špeciálne vyvinutá DESY pre školské projekty, ponúka dáta z dlhodobých experimentov a prostriedky na ich spracovanie. V astročasticovej fyzike je bežné, že sa experiment dá uskutočniť iba raz a všetci zúčastnení vedci majú prístup k dátam a môžu tak viesť svoj vlastný výskumný projekt na týchto dátach. “Sme veľmi radi, že Cosmic@Web dáva šancu mladým ľuďom z celého sveta pracovať ako skutoční vedci,” vysvetľuje Gnebner.
ICD je iniciatíva DESY v spolupráci s International Particle Physics Outreach Group a mnohými národnými stránkami a partnermi.
Kontakt:
Coordination International Cosmic Day
Carolin Gnebner
Deutsches Elektronen-Synchrotron DESY
icd@desy.de, +49 33762 7-7264
Platanenallee 6
15738 Zeuthen
Germany
https://icd.desy.de
http://globalcosmics.org
https://cosmic.desy.de/eng
http://cosmicatweb.desy.de
Na Slovensku
Patrik Čechvala
patrik.cechvala@fmph.uniba.sk

SPACE::TALK - Súčasné poznatky o možnostiach života vo vesmíre
2022-12-01 18:00 - 21:00 | Ústav experimentálnej fyziky SAV, Bulharská 557/4, Košice, 04001, Slovenská republika
SPACE::TALK je pravidelný meetup záujemcov o vesmírny výskum a kozmické inžinierstvo.
SPACE::TALK #19 bude vo štvrtok 1. 12. 2022 o 18:00 na Bulharskej 4, Košice.
TALK:
Ľudská predstavivosť nekončí len tam, kde nás vedú fyzikálne zákony a sci-fi je plné rôznych podôb života na niekedy celkom podivných planétach. Môže byť z toho niečo realitou? Aké sú limitujúce faktory, ktoré by ovplyvnili vznik, vývoj, alebo udržanie sa života (ako ho poznáme)? Čo na to hovorí dnešná astronómia, čiastočne biológia a chémia? Kde hľadať mimozemský život? Dá sa vôbec štatisticky skúmať vesmír a vypočítať pravdepodobný počet mimozemských civilizácií? V prednáške si povieme aj niečo o stratégiách SETI – hľadania mimozemskej inteligencie a šancí na odpoveď.
SPEAKER:
Ľubomír Hambálek je absolvent Mat-Fyzu Univerzity Komenského, ktorý od roku 2010 pracuje ako astrofyzik na Astronomickom ústave Slovenskej akadémie vied, v.v.i. v Tatrách. Venuje sa výskumu premenných hviezd, dvojhviezd i exoplanét. Vo svojej práci používa aj dáta z najnovších družíc TESS, GAIA a JWST. Popri tom občas oblohu i pozoruje. Venuje sa aj popularizácii astronómie a astrofyziky či už počas európskych podujatí alebo exkurzií a prednášok pre verejnosť. Do slovenčiny prekladá slobodné počítačové planetárium Stellarium, či pôsobí v Terminologickej komisii Slovenskej astronomickej spoločnosti pri SAV a Slovenského zväzu astronómov.
SPACE::TALK je súčasťou projektu SPACE::LAB http://www.space-lab.sk

Astronomické štvrtky SAS pri SAV - Posledný človek na Mesiaci
2022-12-08 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV v spolupráci s Prírodovedeckou fakultou Univerzity P. J. Šafárika v Košiciach a Centrom voľného času v Košiciach pripravila podujatie v rámci projektu S ďalekohľadom na cestách pre širokú verejnosť, ktoré sa uskutoční v štvrtok 8. decembra 2022 v priestoroch hvezdárne a planetária Centra voľného času v Košiciach.
Podujatie začne o 17:00 hod. premietaním dokumentárnych filmov. O 18:00 hod. Pavol Horňák prednesie prednášku Apollo 17: Naše doposiaľ posledné kroky na Mesiaci, venovanú misii Apollo 17, ktorá bola poslednou misiou programu Apollo a zároveň najkomplikovanejšou, a v mnohých ohľadoch rekordnou výpravou človeka na Mesiac. Dvojica astronautov strávila na jeho povrchu celé tri pozemské dni, netušiac, že sú na najbližšie polstoročie poslednými z tuctu vyslancov Zeme, ktorí tento kút vesmíru navštívili. V prednáške sa vydáme na dobrodružnú cestu údolím Taurus-Littrow, naučíme sa ako opraviť poškodený blatník mesačného vozidla a odhalíme tajomstvo oranžovej horniny. Pripomenieme si let misie Apollo 17, pre Slovákov a Čechov tak výnimočnú dejinnú udalosť, a úlohu, ktorú zohrala pri plánovanom návrate človeka na Mesiac v rámci programu Artemis.
Prednáška bude dostupná v rovnakom čase aj online.
Program bude o 19:00 hod. pokračovať premietaním dokumentárneho filmu Apollo 17: The Untold Story of the Last Men on the Moon. O 20:00 hod. bude nasledovať projekcia hviezdnej oblohy v planetáriu a za jasného počasia aj pozorovanie objektov večernej oblohy pomocou ďalekohľadov Centra voľného času v Košiciach.

NameExoWorlds 2022
2022-12-11 | online
Aktualita:
Úrad pre popularizáciu astronómie Medzinárodnej astronomickej únie spolu s partnermi Sterren Schitteren Voor Iedereen (Hviezdy svietia pre všetkých), Univerzitou v Gente, Katedrou fyziky a astronómie, Univerzitou v Leidene a spoločnosťou BRESSER vyhlasujú súťaž o najlepšie popularizačné podujatia zorganizované tímami, ktoré sa zúčastnia v rámci kampane NameExoWorlds 2022.
Súťaží sa o 15 ďalekohľadov BRESSER NANO AR-70/700 AZ s podpismi Ewine van Dishoeck, Dirka Frimouta, Franka De Winne, Adré Kuipersa a Samanthy Cristoforetti. Tieto ďalekohľady dostanú tímy zapojené do NameExoWorlds 2022, ktoré zorganizujú najkreatívnejšie a najzaujímavejšie popularizačné podujatia pre širokú verejnosť.
Detaily ako sa zapojiť možno nájsť vo vyhlásení súťaže. Termín na prihlásenie sa do súťaže je 11. decembra 2022.

Astronomické štvrtky SAS pri SAV – Posledné kroky človeka na Mesiaci
2023-01-26 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV v spolupráci s Prírodovedeckou fakultou Univerzity P. J. Šafárika v Košiciach a Centrom voľného času v Košiciach pripravila podujatie pre širokú verejnosť, ktoré sa uskutoční v štvrtok 26. januára 2023 v priestoroch hvezdárne a planetária Centra voľného času v Košiciach.
Podujatie začne o 17:00 hod. premietaním dokumentárnych filmov. O 18:00 hod. Pavol Horňák prednesie prednášku Apollo 17: Naše doposiaľ posledné kroky na Mesiaci, venovanú misii Apollo 17, ktorá bola poslednou misiou programu Apollo a zároveň najkomplikovanejšou, a v mnohých ohľadoch rekordnou výpravou človeka na Mesiac. Dvojica astronautov strávila na jeho povrchu celé tri pozemské dni, netušiac, že sú na najbližšie polstoročie poslednými z tuctu vyslancov Zeme, ktorí tento kút vesmíru navštívili. V prednáške sa vydáme na dobrodružnú cestu údolím Taurus-Littrow, naučíme sa ako opraviť poškodený blatník mesačného vozidla a odhalíme tajomstvo oranžovej horniny. Pripomenieme si let misie Apollo 17, pre Slovákov a Čechov tak výnimočnú dejinnú udalosť, a úlohu, ktorú zohrala pri plánovanom návrate človeka na Mesiac v rámci programu Artemis.
Prednáška bude dostupná v rovnakom čase aj online.
Program bude o 19:00 hod. pokračovať premietaním dokumentárneho filmu Apollo 17: The Untold Story of the Last Men on the Moon. O 20:00 hod. bude nasledovať projekcia hviezdnej oblohy v planetáriu a za jasného počasia aj pozorovanie objektov večernej oblohy pomocou ďalekohľadov Centra voľného času v Košiciach.

Ženy a dievčatá v astronómii
2023-02-16 17:00 - 21:00 | Centrum voľného času Domino, Popradská 86, Košice, 04011, Slovenská republika
Organizácia Spojených národov vyhlásila 11. február za Medzinárodný deň žien a dievčat vo vede. Od roku 2019 Medzinárodná astronomická únia v termíne od 11. februára do 8. marca iniciuje aktivity, ktoré sa zameriavajú na ženy a dievčatá v astronómii. Aj Slovenská astronomická spoločnosť pri SAV organizuje aktivity, ktoré vyzdvihujú úlohu žien v rozvoji vedy a zároveň povzbudzujú dievčatá, aby uvažovali o kariére v astronómii.
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná v rámci iniciatívy Medzinárodnej astronomickej únie Ženy a dievčatá v astronómii. Podujatie sa uskutoční vo štvrtok 16. februára 2023 v priestoroch hvezdárne a planetária Centra voľného času v Košiciach.
Podujatie začne o 17:00 hod. premietaním dokumentárnych filmov. S prednáškou „Ženy vo vesmíre“ o 18:00 hod. vystúpi Beáta Lešková (Útvar astronómie, Múzeum a Kultúrne centrum južného Zemplína, Trebišov). V prednáške nám predstaví úspešné ženy a astronautky, ktoré zohrali dôležitú úlohu pri skúmaní a dobývaní vesmíru, a ktoré môžu byť vzorom. Zároveň predstaví svoju rovnomennú výstavu, ktorou chce inšpirovať a povzbudiť viac dievčat a mladých žien, aby sa venovali kariére vo vede a nebáli sa plniť si svoje sny. Výstava je prístupná návštevníkom Centra voľného času v Košiciach. Prednáška bude v rovnakom čase dostupná aj online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.
Program podujatia bude pokračovať o 19:00 hod. prehliadkou výstavy „Ženy vo vesmíre“, projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času v Košiciach.

Vesmírna talkshow
2023-03-03 10:00 - 12:00 | Mestské kultúrne stredisko, Kováčska 84, Medzev, 044 25

Ženy v astronómii
2023-03-06 16:00 - 19:00 | Fakulta matematiky, fyziky a informatiky Univerzity Komenského, Mlynská dolina F1, Batislava, 842 48, Slovenská republika
Radi by sme Vás pozvali na podujatie Ženy v astronómii, ktoré sa bude konať v pondelok 6. marca 2023 o 16:00 v posluchárni C na FMFI UK. Podujatie organizuje Oddelenie Astronómie a Astrofyziky KAFZM FMFI UK v rámci iniciatívy Medzinárodnej astronomickej únie Ženy a dievčatá v astronómii, ktorej cieľom je zviditeľniť výskum významných žien v astronómii, informovať o príležitostiach pre ženy v oblasti astronómie a poukázať na prekážky, ktorým musia čeliť. Na podujatí vystúpia študentky a absolventky astronómie, ktoré predstavia svoj výskum a skúsenosti vo vede.

Stredoslovenský Messierov maratón 2023
2023-03-17 - 2023-03-19 | Penzión Kerametal – Areál športov, Mláky 13, Látky, 985 45, Slovenská republika
Vážení priatelia astronómie,
Krajská hvezdáreň a planetárium Maximiliána Hella v Žiari nad Hronom v spolupráci so Slovenskou astronomickou spoločnosťou pri SAV pre vás aj tento rok pripravuje možnosť absolvovať Stredoslovenský Messierov maratón (SMM). Táto zaujímavá pozorovateľská aktivita sa uskutoční v dňoch 17. – 19. 3. 2023 v našej osvedčenej lokalite v penzióne Kerametal na Látkach.
Základné informácie a organizačné pokyny nájdete na tejto stránke.
Prihlásenie a ubytovanie:
Ak sa rozhodnete ísť s nami do toho, prihláste si ubytovanie a stravu priamo v penzióne na tel. čísle 0904 183 450. Heslo je „Astronomický víkend“. Po úspešnej registrácii ubytovania prepošlite prosím z organizačných dôvodov informáciu o Vašej účasti aj na mail: maraton@planetarium.sk.
Ceny pre rok 2023 sú nasledovné:
Ubytovanie s raňajkami – 30,00 €/noc
Obed 8,00 €
Večera 7,00 €.
Najlepších pozorovateľov odmeníme zaujímavými vecnými cenami, ktoré venovala Slovenská astronomická spoločnosť pri SAV. Každý úspešný pozorovateľ s počtom minimálne 55 odpozorovaných objektov obdrží osvedčenie o úspešnom absolvovaní SMM.
Po potvrdení Vašej účasti bude pre Vás pripravený pozorovací protokol s návodom na pozorovanie a jednoduchá orientačná mapka Messierových objektov. Pri samotnom pozorovaní však odporúčam použiť aj mapu svoju, ktorú dobre poznáte.

Máme k dispozícii dve pozorovacie noci. V prípade nepriaznivej predpovede počasia si organizátor vyhradzuje právo najneskôr 72 hodín pred podujatím, t.j. do stredy 15. 3. 2023 do 18:00 h podujatie zrušiť. Ak sa podujatie uskutoční, obdržíte v tomto čase informačný email s podrobnosťami. Večera sa bude podávať vždy o 17:00 h a počas nej prebehne krátky brífing pred pozorovacou nocou tak, aby sme o 18:00 h boli na pozorovacích stanovištiach.
S nádejou na priaznivé podmienky sa na stretnutie teší,
Tomas Dobrovodský

Zaujímavé astronomické úkazy v roku 2023
2023-03-23 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť pri SAV, Centrum voľného času v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať v Centre voľného času v Košiciach 23. marca 2023. Začne o 17:00 hod. premietaním dokumentárnych filmov. O 18:00 hod. bude pokračovať prednáškou Zaujímavé astronomické úkazy v roku 2023, ktorú prednesie Ing. Peter Kaňuk (Centrum voľného času v Košiciach).
V roku 2023 uvidíme jasné planéty vo vzájomných priblíženiach a konjunkciách s Mesiacom. Venušu, ktorú si užijeme ako Večernicu, zakryje Mesiac. Úvod roku spestrili Kvadrantíiy a pomerne jasná kométa. Výhodné pozorovacie podmienky budú mať Lyridy, Perzeidy a Geminidy. Zaujímavý môže byť aj takmer zabudnutý meteorický roj Andromedidy.
Prednáška bude dostupná v rovnakom čase aj online.
O 19:00 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov Centra voľného času v Košiciach.

Deň hvezdární a planetárií na Slovensku
2023-03-25 - 2023-03-26 | Slovenská republika
Obdobie na konci marca je na Slovensku tradične spojené s verejnou prezentáciou odbornej a popularizačnej práce v astronómii. Podujatia pripravované astronomickými zariadeniami po celom Slovensku vychádzajú z dlhoročnej tradície Európskeho dňa planetárií, ktorá bola založená v prvej polovici 90-tych rokov 20. storočia z iniciatívy pracovníkov planetária v talianskej Brescii.
Po návštevnícky mimoriadne úspešných ročníkoch a po prestávke spôsobenej covidovou pandémiou, usporiadame na Slovensku 25. a 26. marca 2023
DEŇ HVEZDÁRNÍ A PLANETÁRIÍ
už po ôsmy krát. Všetko sa to udeje pod patronátom Slovenskej ústrednej hvezdárne v Hurbanove a Slovenskej astronomickej spoločnosti pri SAV, v spolupráci so Slovenským zväzom astronómov, v priestoroch väčšiny astronomických zariadení na Slovensku. Témou aktuálneho ročníka Dňa hvezdární a planetárií je život a dielo významného renesančného astronóma Mikuláša Kopernika (1473 – 1543), ktorého okrúhle výročie narodenia si v tomto roku pripomíname.
V plejáde hvezdární, planetárií a ostatných astronomických inštitúcií budú mať návštevníci možnosť vidieť výber toho najzaujímavejšieho z astronomických programov, zažiť pútavé praktické ukážky, oboznámiť sa s výsledkami odbornej činnosti, ale aj s množstvom zaujímavostí zo zákulisia astronómie a výskumu vesmíru.
V prípade priaznivého počasia nebude na veľa miestach chýbať ani pozorovanie diania na oblohe pomocou astronomickej techniky, spojené so sprievodným slovom odborných pracovníkov. Návštevníci sa môžu tešiť na pozorovanie Slnka, večer Mesiaca, planét Slnečnej sústavy a po zotmení objektov jarnej nočnej oblohy.
Srdečne pozývame všetkých priaznivcov astronómie na Slovensku opäť zažiť atmosféru Dňa hvezdární a planetárií 2023. Pre ľahšie rozhodnutie kam sa vybrať, ponúkame aktualizovanú ponuku plánovaných podujatí jednotlivých astronomických zariadení.

SPACE::TALK #21 - Expedícia za svetovými observatóriami
2023-03-30 18:00 - 20:00 | Ústav experimentálnej fyziky SAV, Bulharská 557/4, Košice, 04001, Slovenská republika
SPACE::TALK je pravidelný meetup záujemcov o vesmírny výskum a kozmické inžinierstvo.
SPACE::TALK #21 sa bude konať vo štvrtok 30. 3. 2022 o 18:00 na Bulharskej 4, Košice.
TALK: Expedícia za svetovými observatóriami
Najnovší SPACE::TALK bude zameraný na diskusiu o expedícii pre americkú vedeckú organizáciu NOIRLab, na ktorej sa ako jediný Slovák zúčastnil košický astrofotograf Tomáš Slovinský.
Tomáš, minulý rok, v rámci jedného mesiaca navštívil jedny z najväčších svetových observatórii v Arizone, na Havaji a v Čile. Tento jedinečný SPACE::TALK bude prebiehať formou diskusie, takže do debaty sa môžete pokojne zapojiť aj Vy. Okrem iného, uvidíte doposiaľ nepublikované snímky a zaujímavé príhody, ktoré astrofotograf v praxi zažije.
SPEAKER: Tomáš Slovinský, astrofotograf
Narodil sa v roku 1994 v Košiciach. Od detstva bol fascinovaný nočnou oblohou. Stále sa zaujímal o vesmírne tajomstvá a pozoroval zaujímavé úkazy v podobe zatmení, či meteorických rojov. Fascinovalo ho, keď prvý krát namieril objektív starej zrkadlovky k nočnej oblohe a zistil, koľko objektov fotoaparát zachytil, oproti pohľadu voľným okom, čo ho priviedlo do sveta astrofotografie. Jeho najväčšou vášňou je fotografovanie nočnej oblohy v kombinácii s krásou, ktorú príroda “ponúka”. Jeho fotografie už osemkrát vyhrali snímku dňa APOD v NASA a štrnásťkrát geovedeckú snímku dňa EPOD. Objavili sa však aj v magazíne BBC Sky At Night, v galérii organizácie The World At Night, magazíne International Meteor Organization, Forbes, či fínskom magazíne Tähdet ja avaruus. Obleteli tak celý svet. Fotografie okrem iného pravidelne publikuje vo vedecko-technickom magazíne Quark. Okrem fotografie sa venuje písaniu článkov, či popularizácii astronómie v podobe prenosného planetária, kde sa okrem samotného chodu aktívne podiela na tvorbe programov, či prednášok pre deti aj dospelých.
SPACE::TALK je aktivitou pod značkou SPACE::LAB

Medzinárodný týždeň tmavej oblohy
2023-04-15 - 2023-04-22
Medzinárodný týždeň tmavej oblohy sa každoročne odohráva v týždni počas aprílového mesačného novu. Tento rok sa bude konať od 15. do 22. apríla. Je to týždeň, počas ktorého môžete večer zhasnúť svetlá a obdivovať nekonečnú nádheru nočnej oblohy. Vesmír je vizuálna pastva pre oči a my môžeme počas noci sledovať jeho krásu. Kvôli svetelnému znečisteniu však nemôžeme vidieť viac ako zopár hviezd. V roku 2003 sa stredoškoláčka Jennifer Barlowová z Midlothianu vo Virgínii znepokojila nad tým, že nemôže pozorovať krásu nočnej oblohy a odštartovala iniciatívu týždňa tmavej oblohy.
HISTÓRIA MEDZINÁRODNÉHO TÝŽDŇA TMAVEJ OBLOHY
Vyšli ste niekedy za tmavej noci von pozorovať hviezdy alebo Mesiac? Pokúšali ste sa niekedy vytvoriť obrazce z usporiadania hviezd? Potom ste si určite všimli, že na nočnej oblohe môžeme vidieť len určitý počet hviezd. Všetci však vieme, že hviezd sú len v našej Galaxii miliardy. Prečo sme teda počas noci schopní pozorovať len niekoľko tisíc z nich? Hlavným vinníkom je svetelné znečistenie.
Pred niekoľkými desaťročiami mohli ľudia pozorovať Mliečnu cestu – hmlistý, bledý pás svetla, široký asi 30°, ktorý sa klenie nočnou oblohou. Ide o časť našej Galaxie, ktorá je na nočnej oblohe viditeľná zo Zeme. Len v našej Galaxii sú miliardy hviezd. Väčšina z nich je však tak ďaleko, že ich naše oči nie sú schopné zachytiť jednotlivo a vidíme ich ako bledý pás hmly klenúci sa oblohou. Mliečna cesta nie je pre väčšinu z nás viditeľná. Ľudia žijúci v mestách môžu v noci vidieť len do oranžova sfarbenú tmavú oblohu. Je to spôsobené svetlom zo všetkých zdrojov vytvorených človekom, ktoré sa rozptyľuje v ovzduší. Hustý opar z dymu vozidiel a priemyselných podnikov to pozorovateľom hviezd ešte viac zhoršuje. Aj napriek tomuto znečisteniu je možné vidieť úžasný pohľad na oblohu zo vzdialených kútov Zeme, kde svetelné znečistenie nie je také výrazné.
Jennifer Barlowová prišla s iniciatívou týždňa tmavej oblohy v roku 2003, aby umožnila každému vychutnať si krásu nočnej oblohy. Uvedomila si, že len vypnutím svetiel môžeme znížiť svetelné znečistenie a získať tak oveľa lepší pohľad na hviezdnu oblohu. Medzinárodná asociácia pre tmavú oblohu, Americká astronomická spoločnosť, Astronomická liga a Sky & Telescope pochopili význam jej akcie a pokračovali v podpore tohto dňa. Jeho popularita rástla a teraz je to medzinárodný týždeň, ktorý sa oslavuje v najtmavšom aprílovom týždni počas mesačného novu.
V roku 2008 organizátori týždňa tmavej oblohy spojili túto aktivitu s Hodinou Zeme. Týždeň tmavej oblohy v Spojených štátoch sa stal Medzinárodným týždňom tmavej oblohy v Medzinárodnom roku astronómie (2009). V roku 2011 sa Flagstaff v Arizone v USA stal prvým medzinárodným mestom tmavej oblohy.
Problematike svetelného znečistenia sa venuje aj Sekcia ochrany pred svetelným znečistením Slovenskej astronomickej spoločnosti pri SAV a Slovenského zväzu astronómov, ktorej členovia sa podieľali na založení troch parkov tmavej oblohy na Slovensku.
PREČO JE MEDZINÁRODNÝ TÝŽDEŇ TMAVEJ OBLOHY DÔLEŽITÝ

Máme radi pozorovanie oblohy
Radi pozorujeme oblohu, Mesiac a hviezdy. Preto prirodzene chceme, aby existoval deň venovaný pozorovaniu nočnej oblohy bez znečistenia.
Môže to zlepšiť život mnohých ľudí
Svetelné znečistenie ovplyvňuje kvalitu života mnohých živých bytostí. Poteší nás, keď môžeme tieto svetlá vypnúť a tak prispieť k lepšej budúcnosti pre ostatné živočíchy.
Je to dobré pre životné prostredie
Svetelné znečistenie môže dokonca ovplyvniť zdravie rastlín. Tým, že týždeň vypíname svetlá a zvyšujeme povedomie, v podstate pomáhame prírode trochu sa uzdraviť.

AKO SA ZAPOJIŤ DO MEDZINÁRODNÉHO TÝŽDŇA TMAVEJ OBLOHY

Zaobstarajte si ďalekohľad
Ďalekohľad je základným nástrojom pre každého, kto rád pozoruje nočnú oblohu. Zaobstarajte si ho a nechajte aj svojich priateľov, aby si vychutnali pohľad do vesmíru.
Vypnite svetlá
Svetelné znečistenie je veľkým problémom pre každého, kto sa snaží pozorovať krásu nočnej oblohy. Vypnite počas noci nežiaduce svetlá a znížte znečistenie, ako sa len dá. Uistite sa, že počas Medzinárodného týždňa tmavej oblohy nie sú zapnuté žiadne svetlá.
Používajte svetlá, ktoré nespôsobujú znečistenie
Svetlá môžu nielen narušiť výhľad na nočnú oblohu. Existujú sťahovavé vtáky, ktorých migrácia závisí od polohy hviezd. Svetelné znečistenie môže narušiť aj ich migračné trasy.

5 ZAUJÍMAVÝCH FAKTOV O UMELOM OSVETLENÍ

Umelé svetlá a rastliny
Umelé svetlo počas noci môže ovplyvniť reakciu rastlín na zmenu ročných období.
Umelé osvetlenie a morské korytnačky
Umelé svetlo ovplyvňuje hniezdenie a rozmnožovanie samíc morských korytnačiek, ktoré kladú vajíčka na plážach.
Umelé osvetlenie a vtáky
Približne 10 000 sťahovavých vtákov sa každoročne zrazí s mrakodrapmi a výškovými budovami kvôli svetlám s vysokou intenzitou.
Umelé svetlá a Mliečna cesta
Mliečna cesta je v súčasnosti kvôli svetelnému znečisteniu zriedkavým pohľadom pre viac ako tretinu ľudí na Zemi.
Plytvanie energiou
Podľa amerického ministerstva energetiky sa len v USA v dôsledku zlého osvetlenia premrhá 0,5 kilowatthodiny energie v každom dome za noc.

Zaujímavosti z kozmonautiky
2023-04-20 17:00 - 21:00 | Centrum voľného času Domino, Popradská 86, Košice, 04011, Slovenská republika
Slovenská astronomická spoločnosť (SAS) pri SAV, Centrum voľného času (CVČ) v Košiciach a Prírodovedecká fakulta Univerzity P. J. Šafárika v Košiciach Vám prinášajú ďalšie podujatie z cyklu Astronomické štvrtky SAS pri SAV. Podujatie sa bude konať pri príležitosti Svetového dňa letectva a kozmonautiky v Centre voľného času v Košiciach 20. apríla 2023.
Podujatie začne o 17:00 hod. premietaním dokumentárnych filmov.
O 18:00 hod. bude pokračovať prednáškou „Zaujímavosti z kozmonautiky“, ktorú prednesie Peter Kaňuk (CVČ v Košiciach). V roku 2023 si pripomíname 62. výročie prvého kozmického letu, ktorý uskutočnil Jurij Alexejevič Gagarin 12. apríla 1961. Svoj historický let uskutočnil na palube kozmickej lode Vostok 1. Štartoval o 6. hodine a 7. minúte svetového času z kazašského kozmodrómu Bajkonur, uskutočnil jeden oblet Zeme a po 106 minútach pristál na padáku pri dedine Smelovka v Saratovskej oblasti. Ľudstvu otvoril cestu do kozmického priestoru.
Prednáška bude dostupná v rovnakom čase aj online.
O 19:30 hod. bude podujatie pokračovať projekciou hviezdnej oblohy v planetáriu a za jasného počasia aj pozorovaním objektov večernej oblohy pomocou ďalekohľadov CVČ v Košiciach.

Padajúca hviezda alebo meteor?
2023-04-21 - 2023-04-23 | Hvezdáreň Roztoky, Roztoky, 090 11, Slovenská republika

Mikołaj Kopernik - začiatok novodobej astronómie
2023-04-27 17:30 - 19:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
prednáša: RNDr. Katarína Maštenová, SNM-PM
miesto: Objavovňa SNM-PM, Bratislava
začiatok: 17:30 hod.

Hlohovský astrofoto workshop HAF 2023
2023-04-28 17:00 - 2023-04-30 12:00 | Horský hotel Lomy, Horná Ves 455, Horná Ves, 972 48, Slovenská republika
Hvezdáreň a planetárium Milana Rastislava Štefánika v Hlohovci a Slovenský zväz astronómov Vás srdečne pozývajú na ďalší, v poradí už 12. ročník astrofotografického workshopu Hlohovské astrofoto HAF 2023, ktorý sa uskutoční v dňoch 28. – 30.apríla 2023 v priestoroch horského hotela Lomy, ktorý sa nachádza v blízkosti dediny Horná Ves v okrese Prievidza. Určený je pre začiatočníkov a rovnako aj pre pokročilých záujemcov o astrofotografiu.
Pripravili sme pre vás opäť možnosť naučiť sa ako sami získate úchvatné a krásne snímky oblohy, vesmírnych objektov a úkazov. A to pomocou fotografickej a astronomickej techniky, ktorú už vlastníte, alebo Vám ukážeme a naučíme Vás, aká technika pre Vás vhodná je, aby ste si ju mohli zaobstarať.
Slovenská astrofotografia je čoraz lepšia a našim astrofotografom sa darí čím ďalej tým viac presadzovať sa v konkurencii európskych a svetových kolegov! Je to ale len vďaka tomu, že si nenechávajú svoje skúsenosti len pre seba, ale sú ochotní zdieľať ich medzi sebou a podeliť sa o ne s Vami. Prednášajúcimi a lektormi pri notebookoch sú naši slovenskí a európski najlepší astrofotografi! Mnohých poznáte aj zo stránok Astrobook-u.
Workshop je určený tak pre začiatočníkov, ako aj pokročilých záujemcov o astrofotografiu a všetky jej „klony“.
Program je tradične veľmi bohatý s množstvom prednášok, ukážok, a hlavne praktického skúšania rôznych foto a procesingových techník priamo s ďalekohľadmi a s Vašimi notebookmi! Zaznejú aj klasické prednášky, avšak naša akcia nie je seminárom, ale workshopom – pracovnou dielňou. Našim cieľom je naučiť Vás pozorovať a prakticky robiť dobré astrofotky! A ak je to možné, tak Vašou vlastnou pozorovateľskou i spracovateľskou technikou.
Cieľom je teda aj získanie astrofotografií priamo na workshope ľubovoľnou technikou a ich spracovanie počas workshopu do finálnej podoby. Máte možnosť zachytiť Slnko, DeepSky objekty, planéty alebo Mesiac vlastnou prinesenou technikou (s ktorou budete potom pozorovať doma), s technikou lektorov alebo hvezdárenskými prístrojmi, a potom CCD či DSLR materiál spoločne s lektormi spracovať.
Naozaj sa oplatí prísť už v piatok o 17.00 a ostať až do nedele. Preberieme témy, ktoré budú VEĽMI UŽITOČNÉ aj pre tých, čo si o sebe hovoria pokročilí pozorovatelia a astrofotografi a opravíme mnohé mylné predstavy o tom, ako technika funguje a ako by mala.
Hlavné témy workshopu:

Astrofototechnika a pozorovacia technika
Digitálne zrkadlovky, ich modifikácia a použitie
CCD kamery a ich ovládanie
Optické systémy a ich použitie na rôzne astroúčely
Astrofotografické montáže
Pointácia v astrofotografii
Časozberná a širokouhlá astrofotografia
Širokopásmová a úzkopásmová astrofoto
PixInsight a ďalší SW na spracovanie fotiek

Počet účastníkov je obmedzený, registrujte sa preto čo najskôr!
Účastnícky poplatok: Účastnícky poplatok je 70 eur, ktorý je potrebné uhradiť prostredníctvom bankového prevodu (číslo účtu IBAN: [REDACTED] a do poznámky uviesť: HAF 2023). V prípade úhrady pri registrácii na mieste konania je účastnícky poplatok 80 eur. Bude použitý na zabezpečenie ubytovania a stravovania počas celého pobytu ako aj na úhradu práce a prednášok lektorov. Storno poplatok je 20 eur. Každému z účastníkov, ktorí prispejú prednáškou do programu workshopu, bude účastnícky poplatok odpustený.
Pre účasť na workshope je potrebné vyplniť prihlasovací formulár! Prihlasovací formulár nájdete tu: HAF 2023 prihláška.
Vzhľadom na zameranie workshopu je veľmi vhodné priniesť so sebou notebook na spracovávanie snímok a je aj vhodné, aby si účastníci priniesli svoju „domácu“ astrofototechniku, s ktorou sa chcú naučiť pracovať, alebo sa zdokonaliť v jej ovládaní. Vítané sú aj prípadné doterajšie astrofotografické „úlovky“, ktoré so sebou v podobe fotografií či PC obrázkov prinesiete, vystavíte či prediskutujete ich kvalitu.
Sledujte naše aktualizované informácie na stránke Hvezdárne a planetária M. R. Štefánika v Hlohovci.
Dovidenia na HAF-e. Tešíme sa na Vás!
P.S.: Informujte, prosím, o tejto akcii aj svojich priateľov a známych, o ktorých viete, že majú záľubu v astronómii a astrofotografii. Nie ku každému sa toto info dostane priamo – bolo by škoda, keby sme sa len kvôli tomu nemohli stretnúť.

Solárne dni
2023-05-02 - 2023-05-19 | Hvezdáreň a planetárium Medzev, Štóska 174, Medzev, 04425, Slovenská republika
Hvezdáreň a planetárium Medzev ako každý rok organizuje Solárne dni, z kapacitných dôvodov je však potrebné sa vopred na program prihlásiť. Kontakt: 0917 178 276, olga.ballaschova@ckkk.sk, tomas.cabala@ckkk.sk
Program pre školy – MŠ, ZŠ a SŠ: Vo hvezdárni a planetáriu Medzev, Štóska 174, od 9:00 do 12:00 h denne počas pracovných dní od 2. 5. do 19. 5. 2023 – Pozorovanie Slnka (len v prípade priaznivého počasia), solárne hračky, výklad o alternatívnych zdrojoch energií so zameraním na solárnu energiu, prehliadka výstavy Vesmír očami detí. Vstupné 2 eurá na žiaka, dozor zdarma.
Program pre širokú verejnosť: Vo hvezdárni a planetáriu Medzev, Štóska 174, od 13:00 do 15:00 h denne počas pracovných dní od 2. 5. do 19. 5. 2023 (na základe predchádzajúcej dohody) – Pozorovanie Slnka (len v prípade priaznivého počasia), solárne hračky, výklad o alternatívnych zdrojoch energií so zameraním na solárnu energiu, komentovaná prehliadka hvezdárne. Vstupné 3 eurá na dospelú osobu, 2 eurá na dieťa, na dôchodcu, na ZŤP. Držitelia Jánskeho plakety a Vojnoví veteráni zdarma.

Čo nám prezradia spektrá meteorov a meteoritov?
2023-05-04 17:30 - 19:00 | Slovenské národné múzeum – Prírodovedné múzeum, Vajanského nábrežie 2, Bratislava, 810 06, Slovenská republika
prednáša: Mgr. Adriana Pisarčíková, FMFI UK v Bratislave
Meteoroidy v sebe ukrývajú vedecky cenné informácie o pozostatkoch z čias formovania našej Slnečnej sústavy. Výskum zloženia meteoritov nám v súčasnosti poskytuje najviac poznatkov o zložení medziplanetárnej hmoty, avšak nálezy meteoritov sú zriedkavé a ich pôvodným materským telesom sú predovšetkým asteroidy. Cieľom vedcov je však skúmať zloženie celej populácie meteoroidov, a preto sa veľa inštitúcií zameriava práve na spektroskopické pozemné pozorovania meteorov, ktoré však majú svoje limity. Simulovaná ablácia vzoriek meteoritov so známym zložením v plazmovom veternom tuneli nám ponúka nahliadnuť do chemického zloženia aj analyzovaním spektier týchto meteoritov a aplikovať to na spektrá meteorov, pri ktorých nevieme s presnosťou povedať, o aký meteoroidný materiál ide.

Planetárna obrana a 'padajúce hviezdy' v laboratóriu
2023-05-04 18:00 - 21:00 | Ústav experimentálnej fyziky SAV, Bulharská 557/4, Košice, 04001, Slovenská republika
SPACE::TALK je pravidelný meetup záujemcov o vesmírny výskum a kozmické inžinierstvo.
SPACE::TALK #22 bude vo štvrtok 4. 5. 2023 o 18:00 na Bulharskej 4, Košice.
TALK: Planetárna obrana, výskum meteoroidov a ‚padajúce hviezdy‘ v laboratóriu
Rozvojom prehliadkových teleskopov sa postupne zlepšuje naše poznanie populácie asteroidov predstavujúcich potenciálnu hrozbu pre Zem. Počas prednášky si predstavíme prebiehajúce vesmírne misie DART a HERA, ktoré testujú techniky, ktorými by sme sa pred podobnými telesami mohli chrániť. Potenciálnu hrozbu však prinášajú aj malé asteroidy, ktoré je náročné detegovať pred ich vstupom do Zemskej atmosféry, kde ich pozorujeme až vo forme meteorov. Správanie meteoroidov v atmosfére a ich pôvod v slnečnej sústave skúma aj slovenský tím astronómov z Matfyzu Univerzity Komenského v Bratislave pomocou vlastných pozorovaní globálnej siete AMOS. V prednáške vysvetlíme ako náš výskum prispieva k poznaniu rozloženia a pôvodu malých telies v slnečnej sústave. Popíšeme tiež naše projekty s ESA, v ktorých sme skúmali meteory vytvorené abláciou reálnych meteoritov v plazmovom veternom tuneli, a tiež navrhli metodiku výskumu prítomnosti vody a organických zlúčenín v meteoroidoch.
SPEAKER: Pavol Matlovič, astrofyzik
Pavol pôsobí od roku 2019 ako astrofyzik na bratislavskom Matfyze Univerzity Komenského. Je súčasťou tímu AMOS, ktorý prevádzkuje jednu z najkomplexnejších sietí na výskum meteorov na svete. V posledných rokoch získal niekoľko ESA projektov zameraných na vylepšenie diagnostiky zloženia meteoroidov a výskumu prítomnosti vody a organických zlúčenín. Popri skúmaniu meteorov sa tiež venuje výskumu spektier asteroidov v spolupráci s Institute of Astrophysics of the Canary Islands (IAC).
SPACE::TALK je aktivitou pod značkou SPACE::LAB http://www.space-lab.sk

Planétky zblízka
2023-05-11 19:00 - 21:00 | Ždánická hvězdárna a planetárium Oldřicha Kotíka, Lovecká 678, Ždánice, 696 32, Česká republika
